Gelt
Gelt (piyniōndz, pijondz) - towar wszeôbecnie używany za poszczodek umiany. Terŏzki używŏ sie ino papiōrowego geltu abo kryptowalut, atoli dŏwnij używało sie roztōmajtych towarōw jak złotŏ, strzybro eli nawet kakau w prekolumbijskim Meksyku[1].
Gyszichta[edytuj | edytuj zdrzōdło]
Według ekōnōmisty Carla Mengera gelt powstoł na drōdze swobodnyj umiany miyndzy ludźmi. Coby niy musieć sznupać ludzi chcōncych danygo towaru w rōmach barteru, kery bōł ciynżki kedy kożdy potrzebował inkszych dobr, to zaczynto używać fest, snadnie transportowalnych i wertownych towarōw jak złotō eli strzybro, nojczynścij we formie mōnet czy sztabyk[1]. Papiōrowy gelt kery używōmy terŏzki, powstoł po likwidacyje sztandardu złota, za iże dŏwnij banknoty miały zabezpieczynie we złocie i idzie było wymiynić papiōrowy gelt na złoty gelt[2].
Przipisy[edytuj | edytuj zdrzōdło]
- ↑ 1,0 1,1 Carl Menger: Zasady ekonomii. Warszawa: Fijorr Publishing Company, 1871. ISBN 978-83-89812-90-8.
- ↑ Murray Newton Rothbard: Złoto, banki, ludzie. Warszawa: Fijorr Publishing Company, 1990. ISBN 978-83-89812-00-1.
lim_Latn szl_Latn szl_Latn szl_Latn szl_Latn szl_Latn szl_Latn